**Spoštovani,**

**v okviru projekta POVEČANJE SAMOOSKRBNOSTI Z NARAVNIMI POTENCIALI BELE KRAJINE**

**(VOLNA, LAN, KONOPLJA)**

**vas vabimo na**

**ciklus brezplačnih rokodelskih delavnic,**

**ki se bodo izvajale v Belokranjskem izročilu v starem mestnem jedru Črnomlja**

**(Ulica Staneta Rozmana 6, nasproti cerkve Sv. Petra).**

**Volna, lan in konoplja so Belokranjcem pomenili veliko. Materiali, s katerimi so se oblačili, si z njimi pomagali pri kmečkih in drugih opravilih, so bili del njihovega življenja. Tudi danes je lahko tako! S projektom »Volna, lan, konoplja« želimo čim več ljudi opogumiti in navdušiti, da s temi naravnimi materiali olajšajo in olepšajo svoje življenje.**

**Razpored delavnic:**

**1. delavnica: 24. januar 2019 od 17h – 19h**

**POLSTENJE OVČJE VOLNE V UPORABNE IZDELKE**

**Spoznajmo surovo volno in kaj vse lahko izdelamo iz nje. Vsak udeleženec/udeleženka si bo spolstil(a) en izdelek. Delavnico bosta vodili rokodelki Tončka Jankovič in Bernarda Kump.**

**2. delavnica: 31. januar 2019 od 17h – 19h**

**UČENJE KVAČKANJA Z VOLNO, LANOM OZIROMA KONOPLJO**

**Spoznali bomo naravne materiale volno, lan in konopljo, s katerimi lahko skvačkamo uporabne in moderne izdelke. Na delavnici bomo skvačkali en izdelek. Delavnico bosta vodili rokodelki Mihaela Štukelj in Bernarda Kump.**

**3. delavnica: 14. februar 2019 od 17h – 19h**

**PLETENJE Z VOLNO, LANOM, OZIROMA KONOPLJO**

**Spoznali bomo naravne materiale volno, lan in konopljo, s katerimi lahko spletemo uporabne in moderne izdelke. Na delavnici bomo spletli en izdelek. Delavnico bosta vodili rokodelki Mihaela Štukelj in Bernarda Kump.**

**4. delavnica: 21. februar 2019 od 17h – 19h**

**IZDELAVA IZDELKOV IZ KONOPLJINE VRVI**

**Spoznali bomo staro leseno orodje za spletanje mreže iz konopljine, lanene ali volnene vrvi ter tehniko spletanja, s katero lahko izdelamo številne uporabne in moderne izdelke. Delavnico bo vodila rokodelka Bernarda Kump**

**Delavnice so brezplačne in primerne za starost nad 10 let. Vse materiale (volno, lan, konopljo) ter orodja in pripomočke boste dobili na delavnici.**

**Obvezne so predhodne prijave na info@butikbibi.si.**

**Prijavite se lahko na eno izmed delavnic, na dve, tri, ali vse štiri delavnice.**

**Vabljeni!**

**Nosilec projekta:**

**ZADRUGA SUPLIMI z.o.o.**

**Ostali partnerji v projektu:**

**Javni zavod Krajinski park Kolpa, Mirabilis, poslovne dejavnosti in gradbene storitve, d.o.o., RIM LAN, društvo za kmetijstvo, turizem, kulinariko in domače obrti, Adlešiči in Eko društvo Krupa**

